Clinical importance of microsatellite instability and promoter methylation of DNA in colorectal cancer // Клинично значение на микросателитната нестабилност и промоторното метилиране на ДНК при колоректален карцином
Проучват се проспективно 189 пациента с колоректален карцином (КРК), от които 98 българи и 81 германци. Събрани са данни относно фамилната обремененост с карцином, локализацията на КРК по хода на дебелото черво, хистологията и стадия по TNM класификацията. При 82 пациенти е проследена 5 г. преживяемост и вида на адювантна химиотерапия. Използвани са следните методи: анкетен метод, фиброколоноскопия, имунохистохимия на гените hMLH и CDKN2A (pl6), екстракция на ДНК, анализ на микросателитна нестабилност (МСН) и количествено изследване на промоторното метилиране на гените hMLH, pie, TIMP3 и TPEF/ НРР1 чрез пиросеквениране. Според резултатите в 77 процента от случаите КРК е спорадичен, в 22 процента -фамилен и в 1 процента - наследствен. Честотата на МСН е 15 процента , a hMLHl, pie, TIMP3 и TPEF/HPP1 са метилирани съответно в 21,6 процента , 44,4 процента , 49 процента и 84,7 процента . ДНК метилирането представлява количествен процес: чрез пиросеквенирането се установи, че ниски нива (за hMLH - под 26 процента , а за pie - под 18 процента ) не са в състояние напълно да потиснат генната функция. МСН се асоциира с възрастта на пациентите, с тумори с ниска степен на диференциация, продукция на муцин и лимфоцитна реакция. CIMP-фенотипът се асоциира с напреднала възраст, проксимална локализация, ниска степен на диференциация и инфилтрация в чревната стена. По-ниска преживяемост е налице при туморите с метилиран hMLH, CIMP-фенотип и секреция на муцин. Адювантната химиотерапия е по-ефектива при пациентите без МСН. Последната повишава риска за поява на метахронен КРК.
colorectal cancer, DNA, microsatellite instability, promoter methylation, metachronous CRC, Гастроентерология / Gastroenterology, Онкология / Oncology
Networked Digital Library of Theses and Dissertations